มีปัญหาเรื่องประจำเดือนมากไม่ปกติไปพบแพทย์ แพทย์ให้ยาแบบ28เม็ดมา LEVONORGESTREL 0.15mg ETHINYLESTRADIOL 0.03mg โดยแพทย์บอกว่าให้ยาคุมมากินเพื่อปรับฮอร์โมน อยากทราบว่าขนาดของยาคุมสามารถคุมกำเนิดได้ไหมคะ แล้วถ้าอยากมีเพศสัมพันธ์แบบไม่ป้องกันสามารถกินยาตัวนี้เพื่อป้องกันการตั้งครรภ์ได้ไหมคะหรือต้องกินตัวอื่นร่วมด้วยคะ
สวัสดีค่ะ หากได้ทานยาฮอร์โมนที่มี 28 เม็ดใน 1 แผง และประกอบไปด้วย Levonorgestrel 0.15 mg และ Ethinylestradiol 0.03 mg ก็คือยาคุมกำเนิดที่เป็นชนิดฮอร์โมนรวมนั่นเองค่ะ ซึ่งตัวอย่างของยี่ห้อยาคุมที่มีฮอร์โมนตามชนิดและปริมาณดังกล่าว เช่น R-den เป็นต้น ดังนั้น การที่ทานยาดังกล่าวอยู่ ก็จะสามารถคุมกำเนิดได้นั่นเอง โดยหากทานยาได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาก็จะช่วยป้องกันการตั้งครรภ์ได้มากกว่า 99% ค่ะ ดังนั้น ก็ไม่จำเป็นต้องทานยาอื่นร่วมไปด้วยค่ะ